《诗诀》
宋代·舒岳祥

蒉桴土鼓为声始，天球河图非琢工。
欲自柳州参靖节，将邀东琢适卢仝。
平原骏马开黄雾，下水轻舟遇快风。
历历瑶琴怨遥夜，冷冷玉佩度秋空。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。